10. ΝΟΜΟΘΕΤ. ΔΙΑΤΑΓΜΑ υπ’ αριθ. 2976 της 26 Αυγ./2 Σεπτ.1954 (ΦΕΚ Α΄ 207) Περί του Σώματος Αξιωματικών Αδελφών Νοσοκόμων των Ενόπλων Δυνάμεων «ΒΑΣΙΛΙΣΣΑ ΦΡΕΙΔΕΡΙΚΗ». Άπασαι αι διατάξεις του ανωτέρω Ν.Δ/τος κατηργήθησαν δια του άρθρ. 9 Ν.Δ. 1032/1971 (κατωτ. αριθ. 14), πλην των κατωτέρω αίτινες διατηρούνται εν ισχύϊ μέχρις αποχωρήσεως εκ της υπηρεσίας των εμπιπτουσών εις τας διατάξεις ταύτας κατηγοριών Αδελφών Νοσοκόμων. Άρθρον 9 4.Αι εκ των ανωτέρω Αδελφών Νοσοκόμων Β.Ν. εντασσόμεναι με τον βαθμόν του Αρχικελευστού, δεν δύνανται να τύχωσι περαιτέρω προαγωγής μέχρι της οπωσδήποτε εξόδου των εκ των τάξεων του Β.Ναυτικού. 5.Όσαι εκ τούτων δεν κριθώσι κατάλληλοι προς ένταξιν, διατηρούνται εις την υπηρεσίαν εις ην κατάστασιν μέχρι τούδε τελούν και διέπονται από τας διατάξεις των Νόμ. 2809/22 «περί Γυναικών Νοσοκόμων Οικονόμων των Ν.Νοσοκομείων» και 1811/ 51 «περί καταστάσεως Δημοσίων Διοικητικών Υπαλλήλων». Άρθρον 10 2.(Καταργήθηκε από το άρθρ. 13 Νόμ. 1375/ 1983, ΦΕΚ Α΄ 96, ανωτ. σελ. 230,391). Άρθρ.13.-1.Μόνιμαι Αδελφαί Νοσοκόμοι της Στρατιωτικής Υπηρεσίας, αίτινες κατ’ εφαρμογήν των διατάξεων του υπ’ αριθ. 2237/52 Νόμου ενετάχθησαν εις το δια του Α.Ν. 915/46 συσταθέν Σώμα Γυναικών Αδελφών Νοσοκόμων του Στρατού, δεν προάγονται εις βαθμόν ανώτερον εκείνου με τον οποίον ενετάχθησαν. Αύται φέρουσι την κεκανονισμένην στολήν άνευ όμως των διακριτικών «ΒΑΣΙΛΙΣΣΑ ΦΡΕΙΔΕΡΙΚΗ». 2.Αι ανωτέρω Αδελφαί Νοσοκόμοι, διαρκούσης της ενεργού αυτών Υπηρεσίας, δεν δύνανται να εκτελέσωσι ειμή υπηρεσίαν νοσηλείας εν τοις Στρατιωτικοίς Νοσηλευτηρίοις, απαγορευομένης της αναθέσεως εις αυτάς διοικητικής φύσεως καθηκόντων εις Στρατιωτικά Νοσοκομεία. 3.Αι περί λήψεως επιδόματος ευδοκίμου παραμονής εν τω κατεχομένω βαθμώ διατάξεις εφαρμόζονται και δια τας περί ων το παρόν άρθρον μονίμους Αδελφάς Νοσοκόμους. 